<classify> Nyemo Malecela-Bukoba WANAKIJIJI wenye hasira katika Kijiji cha Kishanda B, Kataya Kibale, Wilaya ya Kyerwa mkoani Kagera, wanadaiwa kuvamia shamba la mwanakijijimwenzao, Tryphone Jeremiah, kuchoma moto nyumba yake, kukata migomba na kuuamifugo yake wakiwamo mbuzi. Akizungumza na MTANZANIA jana, Jeremiah alisema tukio hilolimefanyika Jumapili iliyopita wakati akiwa katika ibada kanisani. Alidai kuwa wananchi hao takribani 200, walivamia mashambana mifugo hiyo saa sita mchana baada ya kuwepo mgogoro wa ardhi baina ya babayake na wanakijiji hao tangu mwaka 2007. Wananchi wanalalamika kuwa ninamiliki ardhi kubwa, baadaya wanakijiji hao kuvamia mashamba kwa makundi makundi, waliyafyeka kwa mudafupi na kuua mbuzi na kuwachoma moto pamoja na kubomoa nyumba, alidai. Mtoto wake, Ezla Tryphone, alidai kuwa wakati wanakijijihao wanatekeleza unyama huo, wachungaji wa mifugo pamoja na mdogo wake ErneusTryphone walikimbia na kujificha kwa sababu wananchi hao walikuwa wakisemayeyote atakayejitokeza watamuua. Ezla alidai kuwa mashamba yaliyofekwa yalikuwa na ukubwa wahekta 10.5. Mashamba hayo yalikuwa ni mali ya watu watatu, babaalikuwa na migomba na kahawa hekta tatu, mimi Ezla nilikuwa na hekta 1.5 namdogo wangu Erneus hekta moja wakati shamba la miti yenye umri wa miaka sitalilikuwa na ukubwa wa hekta sita, mbuzi wengine walikamatwa na kuchinjwa nawalichukua nyama, alidai Ezla. Mchungaji wa mbuzi hao, Fatius Mwesiga, alisema baada yawanakijiji hao kuvamia, walijificha kuhofia usalama wao. Wananchi hao waliovamia walikuwa 200, walitumia saa tatukutekeleza unyama huo, tulikuwa tumejificha kwani walikuwa wakisema tukijitokezawatatuua, alidai. Mwenyekiti wa Kitongoji cha Kishanda B, Medius Atanasaliliambia MTANZANIA kuwa mgogoro huo ulitokana na mlalamikaji kujimilikisha ardhikubwa, pia mifugo yake ilikuwa kero kwa wanakijiji. Mlalamikaji alikuwa na mgogoro wa muda mrefu na wananchibaada ya kujimilikisha eneo kubwa ambalo jingine halikuwa la kwake na yeyealikuwa akiishi Kitongoji cha Bugomora wakati mifugo yake ikiishi kitongojikingine jirani, alisema. Kaimu Kamanda wa Polisi Mkoa wa Kagera, Ahmed Msengi,alithibitisha kutokea kwa tukio hilo. Alisema mashamba yaliyoharibiwa ni migomba, kahawa na mitiaina ya mipeini pamoja na kuwaua mbuzi wanne na kuwajeruhi mbuzi wawili. Kwa mujibu wa mlalamikaji Jeremiah, anasema alikuwa nambuzi 100, hivyo kati ya wale waliochinjwa na waliobaki hai wanaonekana 39 nambuzi 57 hawaonekani kabisa, alisema. Msengi alisema chanzo cha mgogoro huo ni mlalamikajikumiliki ardhi kubwa, mgogoro ambao tayari ulishafika mahakamani. Alisema hadi sasa hakuna mtuhumiwa aliyekamatwa baada yawatuhumiwa kukimbia, ingawa bado wanaendelea na msako kwa waliohusika na tukiohilo.  <topic>: afya 